Cowboy Bebop (anime filmi)

**Cowboy Bebop: The Movie**, Yaponiyada film **Cowboy Bebop: Knockin' on Heaven's Door** adlanır () — 2001-ci ildə çəkilmiş speys vestern bədii anime filmi. Film Hacime Yatate tərəfindən çəkilmiş və 1998-ci ildə *[[Cowboy Bebop]]* anime seriyasının əsasında qurulmuşdur. Orijinal seriyanın müxtəlif həyəti, rejissor Şiniciro Vatanabe, yazıçı Keiko Nobumoto, xarakter dizaynerı Toşihiro Kavamoto, animasiya direktoru Hiroşi Osaka, və bəstəkar Yoko Kanno daxil olmaqla, filmin üzərində işləmişdir. Filmi orijinal yapon və ingiliscə səsləndirən heyət də rollarını davam etmişdir.

Film orijinal seriyanın 22-ci və 23-cü seriyası arasında qurulmuşdur. Filmin süjeti, Marsda insan əhalisini məhv etməyi planlaşdıran və naməlum patogendən istifadə edən sirli terrorist üzərində mərkəzlənir. *Bebop* kosmik gəmisində kəllə ovçu heyəti, terrorist tutmaq üçün işləyir və baş verə bilən hücumdan əvvəl, patogenin mənbəyini tapırlar.

Film Vatanabe tərəfindən televiziya seriyasının davamı kimi qəbul olunmuşdur. Vatanabe seriyanı miniatür filmlər kimi qəbul etmişdir. Seriyanın pərəstişkarlarını məyus etməmək üçün, estetik materialdan böyük miqdarda istifadə olunmuşdur və təzə izləyicilə üçün əlçatan olsun deyə, filmdə düzəlişlər edilmişdir. Büdcə və istehsal obyektlərin artması, filmdə seriya ilə müqayisədə daha yüksək keyfiyyətli animasiya və bədii film kimi bağlı çəkiliş üslubundan istifadə imkanı yaratmışdır. Filmdə istifadə olunan ərəb elementləri, Vatanabeni Mərakeşə tədqiqat üçün səyahət etməsinə səbəb olmuşdur. Kannonun musiqisində də ərəb atmosferindən istifadə olunmuşdur.

Orijinal seriyada olduğu kimi, Sunrise studiosu, Bandai Visual və keçmiş Sunrise işçiləri tərəfindən yaranmış Bones studiosu tərəfindən film istehsal edilmişdir. Film Yaponiyada 2001-ci ilin sentyabrın 1-də, ABŞ-də 2002-ci il avqustun 11-də kinoteartlarda buraxılmışdır. Film dünyada $3 million gəlir əldə etmiş, DVD-də çıxanda isə Yaponiya və ABŞ çartlarında yüksək mövqe tutmuşdur. Ümumiyyətlə film əsas və anime tənqidçilərdən müsbət qəbul olunmuşdur və Online Film Critics Society Award for Best Animated Film nominasiyasına namizəd olmuşdur.

## Məzmun

Filmin məzmunu 49 il Yer əsasən fəlakət görə tərk edildiyindən, 2071-ci ildə Marsda əsaslanır. İnsanlıq Günəş sisteminin digər planetləri və peyklərində məkan salmışdır. Filmin baş qəhrəmanları *Bebop* kosmik gəmisində səyahət edən kəllə ovçularıdır. Onlar — Spayk Şpigel, Qırmızı Əjdaha cinayət sindikatının keçmiş əməkdaşı; Cet Blek, keçmiş polis əməkdaşı və *Bebop*un sahibi; Fey Valentayn, kəllə ovçularından qaçaq düşən qadın; Edvard Vong Hau Pepelu Tivruski IV (qısaca Ed), dahi kompüter bacarıqları olan qız; və Ayn, insan səviyyəli intellektli süni inkişaf etmiş "data iti".

Hellouindən bir neçə gün əvvəl, Marsın paytaxında bir kişi yük maşını partladıb, üç yüz nəfərdən çox adamı yaralıyan və öldürən yeni patogeni yayır. Buna cavab olaraq, Mars hökuməti günahkarın tutulması üçün 300 milyon Vulonq olan rekord lütf vəd edir. Fey xaker Li Sampsonu təqib edir, hansı ki, yük maşınını sürür, terroristi görür və *Bebop* ekipajı lütf qazanmaq üçün qərar verirlər. Hərəsi araşdırmanın müxtəlif xətlərini izləyir. Ed, təcavüzkarın biləyində tatunu istifadə edərək, onu Vinsent Volacu, Titan müharibəsində həlak təxmin edilən hərbi heyətin keçmiş üzvü kimi müəyyən edir. Əslində, Vinsent test vaksin ilə peyvənd edilmiş, patogent testlərindən yalnız xilas olunandır: amnestik olur, hallüsinasiyalardan əziyyət çəkir və reallığı yuxudan ayıra bilməməsi nəticədə onu dəli edir.

Cet öyrənir ki, yük maşını qanunsuz bioloji silah kimi patogen istehsal edən Cherious Medical Pharmaceutical Company-nin mülkiyyətidir. Patogendən məlumat toplayan Spayk, onun inkişafı üzrə keçmiş başçısı olan Rəşiddən nümunə alır. Spayk həm də Cherious Medical agenti Elektriva Ovirova ilə qarşılaşır. Ekspertiza zamanı, "patogenin" zülal-əsaslı nanomaşın müəyyən olunur: Patogen insan lenfositini təqlid edir, ölümdən sonra züllalara bölünür və ona görə də aşkar olunmur. Cherious Medical-a girmək istəyən Spayk, Elektra ilə döyüşür və onun dinləmə cihazı taxır. Cheerios Medical tərəfindən Vinsenti öldürmək üçün göndərilən Elektra, Spayk tərəfindən təqib edilir, hansı ki, qatarda Vinsenti öldürmək istəyir. Vinsent asanlıqla Spaykı məğlub edir, onu ağır yaralayıb, qatardan atır və nanomaşınlı bulud buraxır: qatarda Elektradan başqa hamı ölür, hansı ki, Titan testindəb əvvəl Vinsentlə əlaqədə olmuş və təsadüfən peyvənd edilib. O, gizli olaraq şirkətdə dostuna onun qan nümunəsini peyvənd hazırlamaq üçün verir. Bu müddət ərzində, Fey Vinsent ilə işləyən Sampsonu tapsa da, Vinsenti tuta bilmir. Ayn və Ed onu tapsa da, hər ikisi ordan Fey getməmişdən əvvəl qaçır. Fey gələndə, Vinsent nanomaşın konteynlərindən birini qırır və Sampsonu öldürür. Fey yoluxmuş olmasına baxmayaraq, Vinsent onu öpərək, ona öz qanından verir və Feyi peyvənd edir.

Spayk sağaldıqdan sonra, Rəşidlə son söhbətini edir. Spayk və Elektra, nanomaşınların mövcudluğu haqqında bütün biliyi aradan qaldırmaq istəyən Cherious Medical tərəfindən tutulur. Hər ikisi Cherious Medical-dan qaçır, yolda yeni istehsal edilmiş peyvəndi ələ keçirir. Öz növbəsində, Fey, Vinsent Marsda hər kəs öldürmək üçün şəhərə gədəndə qaçır. Qrup yenidən qovuşanda, müəyyən olunur ki, Vinsent Helloin paradında nəhəng Cek fənəri şarları ilə partladıb, nanomaşınların yayılmasını planlaşdırır. Cet köhnə hərbi təyyarə ilə şəhər üzərində anticisimləri yayır, Fey hava nəzarət mərkəzinə gedir və peyvənd yayılmasına yardım olmaq üçün şəhərə yağış yağdırmağa səbəb olur. Spayk və Elektra ayrı-ayrı Vinsent qarşı olmaq üçün şəhərə gedir. Spayk ilk gəlir və hər iki döyüş tupikə girir, sonra nanomaşınlar buraxılır və Spayk müvəqqəti olaraq onlar tərəfindən zəifləşir. Vinsent onu öldürməyə çalışanda, Elektra gəlir və Vinsenti gülləliyir. Titandan ölmək istəyən Vinsent, özünü müdafiə etmir və Elektraya ölümdən əvvəl birlikdə keçirdiyi vaxt üçün təşəkkür edir.

## Filmi səsləndirənlər

## Yaradılması

Filmin yaradılması rejissor Şiniciro Vatanabeyə, orijinal Cowboy Bebop seriyasını yaradarkən gəlmişdi. O, seriyanı ilk olaraq film kimi nəzərdə tutmuşdu. Vatanabe seriyanın hər epizoduna miniatür film kimi baxırdı və ona görə də tammetrajlı filmə keçiş, ona təbii görünürdü. Pərəstişkarları məyus etməyib, təzə izləyicilərə asan olsun deyə, filmə mümkün qədər seriya daxil edilib. O, seriyanın istehsalı zamanı, süjet və Vinsentin xarakteri haqqında fikirləşmişdi. Seriya bitdiyindən sonra, dünyada seriyanın davamı üçün tələb var idi və seriyanın yaradıcıları tərəfindən film yaratmağa qərar verildi. Filmdə orta, kamera fəndləri, vizual effektlər və seriyada personajların ifadəsi "Bebop ləzzətini" qeyri-mümkün etsə də, Vatanabe filmi bədii etmək məqsədilə yaradırdı. Spaykı yaponca səsləndirən Koiçi Yamaderanın sözlərinə görə, komanda tərəfindən yalnız əsas dəyişikliklər, xarakterin təsvirini, o cümlədən Spaykı, müxtəlif üsullarla tam göstərmək idi: Spayk, xüsusilə, onun daxili fikirlərini daha nümayiş etdirdi və seriyadan fərqli olaraq, özünün daha mülayim tərəfini göstərdi. Vatanabe şəxsən Vinsenti və Elektranı səsləndirən səs aktyorlarını seçmişdi. Vinsent qismən seriyada bitməyən cani növü kimi nəzərdə tutulsa da, Vatanabe onu "xüsusilə unikal" saymırdı.

Filmdə vaxt, büdcə və imkanları artması, komandaya animasiyalarda daha da çox kadrlar, eləcə də uzun və daha mürəkkəb fəaliyyət ardıcıllığını daxil etməyə imkan verirdi. Filmin çətin ardıcıllığı, Vatanabeni iki qonaq rejissoru dəvət etməyə məcbur etdi: Hiroyuki Okiura,, açılış ardıcıllığını və Tensai Okamura, film ərzində sürücü-teatr Vesternini yaratmışdı. Nyu-York və Honkonqla ruhlandırılan seriyadan fərqli olaraq, Vatanabe filmə ərəb atmosferini vermək istəyirdi. Bunun nəticəsində, Vatanabe Mərakeşə tədqiqat səfər etdi. Rəşid personajı, tədqiqat qrupuna şəhəri göstərən qid üzərində qurulub. Vatanabe üçün seriyada ilə müqayisədə, film üzərində işləmək daha müsbət şəkildə idi: o, hər seriya üçün iyirmi dəqiqəlik epizod yaratmalı idi, komanda daha uzun və daha ətraflı süjeti yaratmışdı.

Cowboy Bebop (anime filmi) ilk olaraq 1999-cu ilin sentyabrında elan edildi: Vatanabe, prodüser Masahiko Minami, animasiya direktoru Hiroşi Osaka, personaj dizayneri Toşihiro Kavamoto və yazıçı Keiko Nobumoto ilə birgə, seriya heyətinin əksəriyyəti film üzərində işləmişdir. Orijinal yaponca səsləndirmə heyəti də qayıtmışdı. Yazmaq prosesi bitmişdi və 2000-ci ilin iyulunda istehsal prosesi başladı. Film Sunrise, Bones və Bandai Visual studioları tərəfindən istehsal edilmişdi. Sunrise orijinal seriyanın üzərində işləyərkən, Bones 1998-ci ildə, Minami, Kavamoto və Osaka seriyanı bitirdikdən sonra yaranmışdı. Filmin istehsal uzunluğu, heyətə onun keyfiyyətinin yüksək etməsini imkanını verirdi.

### Musiqi

*Cowboy Bebop: The Movie* musiqisini Yoko Kanno bəstələmiş və onun dəstəsi Seatbelts tərəfindən ifa olunmuşdur. O, televiziya seriyasındakı kimi musiqi janrlarının (vestern, opera, caz) qarışığını, həm də filmin tematik hiss uyğunlaşdırması üçün ərəb elementlərindən istifadə etmişdir. O, musiqisinin sözlərində ərəb və ingilis dilindən istifadə etmişdir. Bununla bərabər, saundtreklərdə rok alətlərindən böyük məbləğdə istifadə olunub. Filmdə beş saundtrek, 2001-ci il 25 iyulda Seatbelts-in *[[Ask DNA]]* mini-albomunda buraxılmışdır. Saundtreklərin rəsmi buraxılışı *[[Cowboy Bebop: Knockin' On Heaven's Door OST Future Blues]]*, 2001-ci ilin avqustun 22-də olmuşdur. Hər iki album 2012-ci ilin dekabr ayında yenidən istifadə olunmuşdur.

## Buraxılış
Film 2001-ci il sentyabrın 1-də Yaponiyanın kinoteatrlarında buraxılmışdı. Filmin beynəlxalq buraxılışından sonra, bu tarix 11 sentyabr terror aktlarına yaxın olduğuna görə, Qərb fanbeysində müzakirə mövzusu olmuşdu. Film Qərbdə ilk dəfə olaraq 2002-ci il AnimeCon-da göstərilmişdi, harada ki, orijinal ingiliscə səsləndirmə heyətinin rollarını davam etməsi elan edildi. Filmin yaponca altyazısı, "Knockin' on Heaven's Door", qərb buraxılışında Bob Dilanın eyniadlı mahnısına görə dəyişdirilmişdi. Yeni altyazı yaradılmasının əvəzinə, heyət bunu "Film" adlandırmaqla həll etdi. Film ilkin ekranlaşdırılması zamanı tamamilə satıldığından, daha sonra tədbirdə ikinci ekranlaşdırılma olmuşdu. 4 aprel 2003-cü il açılış olan filmin ABŞ-də məhdud teatr buraxılışı olmuşdur. Filmin həftəsonu açılışında, film bilet kassası çartlarında 19-cu yeri tutub, hər ekranlaşdırılmasında $12,338 gətirirdi. Film ABŞ-də $1,000,045 milyon, ümumi hesabda isə $3,007,903 milyon gəlir əldə etmişdir.

### Tənqidçilərin mövqeyi
Film müsbət qəbul olunub, Rotten Tomatoes-da 64% tənqidçi və 90% tamaşaçı balı yığmışdı. Metacritic saytı filmə 61/100 balı və 23 tənqidçinin rəyi əsasında "ümumiyyətlə müsbət revyular" vermişdi. Film Online Film Critics Society Awards 2003-ıN "ən yaxşı animasiya film" kateqoriyasında namizəd olsa da, Nemonun axtarışında filminə uduzmuşdu. *500 Essential Anime Movies*-dən Helen Makkarti filmin musiqisini tərifləyib, "şounun sirli silahı" adlandırmışdı və "filmin yalnız real günahı onun yarım saatdan çox uzunluğunu" qeyd etmişdi. 2013-cü ildə Watchmojo.com saytının "10 ən yaxşı anime fimləri" sorğusunda, altıncı yeri götürmüşdür.

Tənqidçi rəyləri əsasən müsbət olmuşdur. IGN-dən Endi Patrizio filmə 10-dan 9 ball verib, filmin yaradıcılarını "süjetdə əla iş göründüyünü", həm də "bədii film həmkarları kimi melodrama səviyyəsinə düşməməsinə" görə tərif etmişdi. O, həm də 11 Sentyabr hücumları qarşısında terror filmin mövzusunun "əvə çox yaxın olduğunu" qeyd etmişdi. Filmin musiqisi də təriflənmişdi. Anime News Network-dan Mayk Krandol da eyni fikirdə idi. Onun əsas tənqidi Cet, Fey və Edin dəstəkləyən rolda olması və onların hamısını süjetə salınmasının çətin olduğunu qeyd edib. Krandol animasiya heyətini, Spayk və Vinsent arasında son döyüş kimi animasiya keyfiyyətinin yüksək olmasına görə tərifləmişdi. *[[Variety (jurnal)|Variety]]* jurnalından Robert Köeler dublyaj olunmayan filmi nəzərdən keçirərkən, bəzi bölmələrin bir az uzun olanmasına baxmayaraq, vizual və yazılı süjeti tərifləmişdi.

*[[The New York Times]]*-dan Lourens van Qelder daha qarışıq, təcrübədən zövq alsa da, filmdə mövzu və hadisələrin zamanını qeyri-ciddi qəbul etmişdir. Onun fikrincə, ingiliscə dublajlı versiya asanlıqla indiki New Yorkda əsaslana bilərdi. Mania.com-dan Kris Bevericə görə, "film daha geniş epizod kimi ifa olunsa da, çəkilişdə bu hiss olunmurdu". Beveric süjeti, Vinsentin xarakteristikası və Spaykın geniş təsvirini tərifləmişdi. BBC-dən Ceymi Rasel, filmə 5-dən 4 bal verib, filmin "kifayət qədər yaxşı olub, *[[Akira]]*, *[[Ghost in the Shell]]* və *[[Ruhlarla sovrulanlar (cizgi filmi, 2001)|Ruhlarla sovrulanlarla]]* eyni nəfəsdə" olduğunu qeyd edib. O, filmi əsasən bədii filmin kamera görüntüsünə görə tərifləmişdir. Digər qəzetlər, o cümlədən *[[Los Angeles Times]]*, *[[Toronto Star]]*, *[[Chicago Tribune]]* və *[[Salon (sayt)|Salon]]* veb jurnalı ümumiyyətlə digər rəyçilərin fikirlərini paylaşırdı: bəziləri süjeti və animasiyanı təriflədi, digərləri isə qarışıq reaksiya vermişdir. *Toronto Star* və *[[Newark Star-Ledger]]*, filmin elmi fantastika ilə əlaqəsini qeyd edib.

### Ev buraxılışı
2002-ci il 7 fevralda, film Yaponiyada DVD-də buraxıldı və dərhal DVD/VHS çartlarının ən yüksək mövqəsinə çatdı. Sunrise və Bandai Visual mümkün satışı az hesablamışdı: ilk print buraxılan kimi satıldı və ikinci print fevralın ortasında buraxılmasına səbəb oldu. Qərbdə DVD paylama hüquqları Columbia TriStar Home Entertainment tərəfindən alındı. 2006-cı ildə, film ABŞ-də altıncı ən yaxşı satılan anime DVD-isi idi. Filmin Britaniyada teatr buraxılışı olmadı və əvəzində direct-to-DVD kimi buraxıldı. Film Britaniyada 2003-cü il iyunun 27-də buraxılıb. Film daha sonra Yaponiyada 2008-ci il 25 iyulda, Şimali Amerikada 2011-ci il iyunun 28-də Blu-ray diskində buraxıldı.

Beveric ümumiyyətlə DVD-inin keyfiyyətli yüksək qiymətləndirib, əlavələrini "əla buraxılış" kimi qeyd etmişdi. AnimeFringe.com-dan Aleks Bortman, yapon DVD buraxılışını nəzərdən keçirərkən, filmi əla adlandırsa da, DVD-inin xüsusi xüsusiyyətlərini, xüsusilə heyət və ekipaj üzvləri ilə müsahibələrinin az olması, eskizlərinin görünməməsi, orijinal seriya ilə müqayisədə onu məyus etmişdi. Patrizio DVD-inin Şimali Amerika buraxılışını çox müsbət qarşılayıb, video transferi "əla", Dolby Digital 5.1 qurulmasını "super" adlandırmışdı.

## İstinadlar




## Xarici keçidlər
* 
*